Cashmiri
Lo cashmiri es una lenga dardica parlada en Índia e en Paquistan.

Localisacion 
La lenga es parlada dins la valada de Cashmir, dins l'estat de Jammu e Cashmir en Índia, e tamben dins l'Azad Cashmir en Paquistan.

Classificacion e dialèctes 
Lo  cashmiri es una lenga dardica, una branca de las lengas indoarianas, que fan partida de la familha indoeuropèa. 

Los tres dialèctes de la valada de Cashmir son lo marazi, dins lo sud de la valada, lo kamrazi, dins lo nòrd, e lo cachmir de Srinagar, lo capluòc de Jammu e Cashmir. Aquestes dialèctes son pauc diferenciats, mentre qu'aquestes que se troban defòra de la valada s'alunhan mai del cashmir estandard. Son lo poguli de las valadas de Pogul e Paristan, e lo kashtawari, parlat dins lo sud-èst de Cashmir. Lo dialècte de Srinagar es la lenga estandard, utilizat dins los mèdias e la literatura.

Referéncias

Fonts 
  Omkar N. Koul, 2007, Kashmiri, dins The Indo-Aryan Languages, George Cardona, Danesh Jain (eds.) p. 991-1051, Routledge language family series, Londres, Taylor & Francis. 

Inventari de lengas
Lenga dardica
Lenga d'Índia
Lenga de Paquistan